ai4bharat/Pralekha huggingface dataset:
وزیراعظم کا دفتر
وزیر اعظم 11-12 مارچ کو گجرات کا دورہ کریں گے
وزیر اعظم گجرات پنچایت مہا سمیلن سے خطاب کریں گے۔ اس تقریب میں ریاست کے ایک لاکھ سے زیادہ پنچایتی راج کے نمائندے شرکت کریں گے
وزیر اعظم راشٹریہ رکھشا یونیورسٹی کی عمارت قوم کو وقف کریں گے اور اسکے پہلے کنووکیشن سے خطاب کریں گے
آرآریو پولیسنگ، فوجداری انصاف اور اصلاحی انتظامیہ کے مختلف شعبوں میں اعلیٰ معیار کی تربیت یافتہ افرادی قوت کی ضرورت پوری کرنے کے لیے قائم کی گئی ہے
وزیر اعظم 11ویں کھیل مہاکمبھ کے آغاز کا اعلان کریں گے
2010 میں گجرات کے اس وقت کے وزیر اعلیٰ کے طور پر وزیر اعظم کی دور اندیش قیادت میں شروع ہونے والے مہاکمبھ نے گجرات میں کھیلوں کے ماحولیاتی نظام میں انقلاب برپا کر دیا ہے
وزیر اعظم جناب نریندر مودی 12-11 مارچ، 2022 کو گجرات کا دورہ کریں گے۔ 11 مارچ کو شام 4 بجے کے قریب وزیر اعظم گجرات پنچایت مہاسمیلن میں شرکت کریں گے اور اجتماع سے خطاب کریں گے۔ وزیر اعظم 12 مارچ کو صبح 11 بجے راشٹریہ رکھشا یونیورسٹی  کی عمارت کو قوم کے نام وقف کریں گے۔ وہ مہمان خصوصی کی حیثیت سے آر آر یو کے پہلے کنووکیشن سے خطاب بھی کریں گے۔ شام تقریباً 6:30 بجے، وزیر اعظم 11ویں کھیل مہاکمبھ کے آغاز کا اعلان کریں گے اور اس موقع پر خطاب کریں گے۔
گجرات میں تین درجاتی پنچایتی راج ڈھانچہ ہے، جس میں 33 ضلع پنچایتیں، 248 تعلقہ پنچایتیں اور 14,500 گرام پنچایتیں ہیں۔ ’’گجرات پنچایت مہا سمیلن: آپنو گام، آپنو گورو‘‘ ریاست میں تینوں پنچایتی راج اداروں کے ایک لاکھ سے زیادہ نمائندے کی شرکت کریں گے۔
راشٹریہ رکھشا یونیورسٹی  پولیسنگ، فوجداری انصاف اور اصلاحی انتظامیہ کے مختلف شعبوں میں اعلیٰ معیار کی تربیت یافتہ افرادی قوت کی ضرورت کو پورا کرنے کے لیے قائم کی گئی تھی۔ حکومت نے رکشا شکتی یونیورسٹی کو اپ گریڈ کر کے راشٹریہ رکھشا یونیورسٹی کے نام سے ایک قومی پولیس یونیورسٹی قائم کی جسے 2010 میں حکومت گجرات نے قائم کیا تھا۔ یونیورسٹی، جو کہ قومی اہمیت کا حامل ایک ادارہ ہے، نے یکم اکتوبر 2020 سے اپنا کام شروع کیا۔ یونیورسٹی صنعت سے علم اور وسائل کا فائدہ اٹھا کر نجی شعبے کے ساتھ ہم آہنگی پیدا کرے گی اور پولیس اور سیکورٹی سے متعلق مختلف شعبوں میں سنٹرز آف ایکسیلنس بھی قائم کرے گی۔
آرآر یوپولیسنگ اور داخلی سلامتی کے مختلف شعبوں میں ڈپلومہ سے لے کر ڈاکٹریٹ کی سطح تک تعلیمی پروگرام پیش کرتی ہے جیسے پولیس سائنس اور مینجمنٹ ، فوجداری قانون اور انصاف، سائبر سائیکولوجی ، انفارمیشن ٹیکنالوجی، مصنوعی ذہانت اور سائبر سیکیورٹی، جرائم کی تحقیقات، اسٹریٹجک لینگویجز، داخلی دفاع اور حکمت عملی، فزیکل ایجوکیشن اور کھیل، ساحلی اور سمندری سلامتی۔ فی الحال، 18 ریاستوں کے 822 طلباء ان پروگراموں میں داخلہ لیے ہوئے ہیں۔
گجرات میں 2010 میں اس وقت کے وزیر اعلیٰ جناب نریندر مودی کی صاحب بصیرت قیادت میں 16 کھیلوں اور 13 لاکھ شرکاء کے ساتھ شروع ہوا کھیل مہاکمبھ آج 36 جنرل کھیلوں اور 26 پیرا کھیلوں کا احاطہ کرتا ہے۔ 45 لاکھ سے زیادہ کھلاڑیوں نے 11ویں کھیل مہاکمبھ کے لیے رجسٹریشن کرایا ہے۔
کھیل مہاکمبھ نے گجرات میں کھیلوں کے ماحولیاتی نظام میں انقلاب برپا کر دیا ہے۔ اس میں عمر کی کوئی بندش نہیں ہے ، اور پوری ریاست سے لوگ شامل ہوتے ہیں جو ایک ماہ تک مختلف مقابلوں میں حصہ لیتے ہیں۔ یہ روایتی کھیلوں جیسے کبڈی، کھو کھو، رسہ کشی ، یوگ آسن ، ملاکھمبھ اور جدید کھیلوں جیسے آرٹسٹک اسکیٹنگ، ٹینس اور تلواربازی کا انوکھا سنگم ہے۔ اس نےزمینی سطح پر کھیلوں میں نوآموزکھلاڑیوں کی نشاندہی کرنے میں اہم کردار ادا کیا ہے۔ اس نے گجرات میں پیرا اسپورٹس بھی زور دیا ہے۔
مالیاتی کمیشن
مالی کمیشن کا میگھالیہ کا دورہ
پانچواں مالی کمیشن مالی فنڈز کو منظوری دینے کے لیے مرکزی حکومت کو اپنی سفارشات پیش کرنے سے پہلے ریاست کی مالی صورت حال کے مختلف پہلوؤں کے جائزے کے مقصد سے 3 سے 5 جون 2019 تک، میگھالیہ کا دورہ کرے گا۔
ریاست میں اپنے دورے میں کمیشن اپنے چیئرمین این کے سنگھ کی قیادت میں اور اپنے ارکان جناب اے این جھا، ڈاکٹر اشوک لاہری، ڈاکٹر انوپم سنگھ، پروفیسر رمیش چندر اور سینئر افسران سمیت میگھالیہ کے وزیراعلی اور کابینی وزرا نیز میگھالیہ سرکار کے سینئر افسران کے ساتھ میٹنگ کرے گا۔ کمیشن علیحدہ سے دیہی مقامی اداروں کے نمائندوں ، شہری مقامی اداروں کے نمائندوں اور میگھالیہ کے تجارت وصنعت کے اداروں کے نمائندوں کے ساتھ بھی میٹنگیں کرے گا۔ کمیشن ریاست کی سیاسی جماعتوں کے نمائندوں سے بھی ملاقات کرے گا۔کمیشن ، خواتین کے اپنی مدد آپ گروپوں اورمیگھالیہ ریاست کے ایکواکلچر مشن کی طرف سے حمایت یافتہ ایکواچھوٹے صنعت کاروں سے بھی ملاقات کر ے گا۔ کمیشن ریاست میں ایم این آر ای جی ایس کاموں کا معائنہ کرے گا اور گاؤں کے ملازمین کی کونسلوں  کے ارکان کے ساتھ بات چیت کرے گا۔ کمیشن میگھالیہ کے باغبانی کے مرکز کا بھی دورہ کرے گا۔
میگھالیہ سرکار نے پانچویں مالی کمیشن میں اپنا میمورنڈم پہلے ہی داخل کردیا ہے۔کمیشن نے ریاستی سرکار کی مالیات کے سلسلے میں میگھالیہ کے پرنسپل اکاؤنٹ جنرل  کا ایک تفصیلی پریزنٹیشن بھی موصول کیا ہے۔
۔۔۔۔۔۔۔۔۔۔۔
م ن۔اس۔ ت ع۔
U-2245
(Visitor Counter : 50
خواتین اور بچوں کی ترقیات کی وزارت
پوشن ٹریکر ایپلی کیشن
نئی دہلی، 6 اگست 2021، خواتین او ر بچوں کی ترقی کی مرکزی وزیر محترمہ اسمرتی زوبین ایران نے آج لوک سبھا میں ایک تحریری جواب میں بتایاکہ پوشن ابھیان کا مقصد ایک لائیوف سائیکل کے نظریئے کے ذریعہ ایک سرگرم اور نتیجہ برآمد کرنے والا نظریہ اختیار کرتے ہوئے ملک میں مرحلے وار طریقے سے تغذیہ کے کمی کو کم کرنا ہے۔ اس پروگرام کے تحت پوشن پکھواڑوں اور پشن مہینوں کی شکل میں تغذیئے پر مرکوز جن آندولنوں کے ذریعہ رویئے میں تبدیلی لانے کی کوشش کی جاتی ہے۔ پانچ سال سے کم عمر کے بچوں کی نشو ونما میں کمی کو 2 فیصد سالانہ تک اور پانچ سال سے کم عمر کے بچوں میں انیمیا کو 3 فیصد سالانہ تک کم کرنے کا مقصد ہے۔
پوشن ٹریکر منیجمنٹ ایپلی کیشن آنگن واڑی سینٹر  کی سرگرمیوں، آنگن واڑی ورکرز  کی خدمات کی انجام دہی اور حاملہ خواتین ، دودھ پلانے والی ماؤں اور بچوں ککے لئے مکمل فائدے کے بندوبست کا 360 ڈگری منظر پیش کرتا ہے۔
آنگن واڑی ورکرز کو اچھے طریقے سے کام کرنے کے واسطے گورنمنٹ ای۔ مارکیٹ  کے ذریعہ اسمارٹ فون فراہم کرائے جارہے ہیں۔32 ریاست/ مرکز کے زیر انتظام خطوں کے ذریعہ مجموعی طور پر 8.66 لاکھ اسمارٹ فون حاصل کئے گئے ہیں۔ آنگن واڑی ورکز اور لیڈی سپر وائرز  کواسمارٹ فون کی ری چارجنگ کے لئے 200 روپے ماہانہ فراہم کرائے جارہے ہیں۔
حکومت پوشن ٹریکر کا آنگن واڑی ورکرز کے ذریعہ استعمال کئے جانے کے لئے تربیت فراہم کرا رہی ہے اور اب تک 6.5 لاکھ سے زیادہ آگن واڑی ورکرز کو تربیت دی جاچکی ہے۔ اس کے علاوہ وزارت نے تکنیکی مدد فراہم کرانے اور نئی پوشن ٹریکر ایپلی کیشن ڈاؤن لوڈ کرنے اور اس کے کام کاج کے بارے میں پیش آنے والے مسئلے کو حل کرنے کے لئے نوڈل پرسن کے تقرر سے متعلق ریاستوں/ مرکز کے زیر انتظام خطوں کو ایک مراسلہ بتاریخ 2 فروری 2021 ارسال کیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-7565
(Visitor Counter : 131
صحت اور خاندانی بہبود کی وزارت
کووڈ 19 ویکسین دینے کی چار ریاستوں میں کامیاب ریہرسل
نئی دہلی29 دسمبر2020: صحت اور خاندانی بہبود کی مرکزی وزارت نے چار ریاستوں – آسام، آندھراپردیش، پنجاب اور گجرات میں 28 اور 29 دسمبر 2020 میں کووڈ-19 ویکسین دینے سے متعلق سرگرمیوں کی دوروزہ ریہرسل کی۔
لازمی ٹیکہ کاری پروگرام کے آغاز کے تجربات سے لیس اور کئی طرح کی انجیکشن کے ذریعہ دی جانے والی ویکسین مثلاً خسرہ-روبیلا اور جاپان انسیفلائٹس کی مہم کے تجربات کی روشنی میں عوام کے ترجیحی گروپوں کو ویکسین دینے کے مطلوبہ اقدامات کئے جارہے ہیں۔ ان گروپوں میں صحت نگہداشت کا رکن، صف اول کے کارکن اور 50 سال کی عمر سے زیادہ کے افراد شامل ہیں۔
اس ڈرائی رن ایکسرسائز کا مقصد کووڈ-19 ویکسین دینے کے پورے عمل کی جانچ کرنا ہے اور ان میں کارروائیوں سے متعلق رہنما خطوط کے مطابق منصوبہ بندی اور تیاریاں شامل ہوں گی۔ ان میں کو-وِن ایپلی کیشن پر سہولتوں کی فراہمی سیشن سائٹ کی تشکیل اور سائنس کی میپنگ ، ہیلتھ کئیر ورکروں کے اعدادوشمار کو اپ لوڈ کرنا، ویکسین کی وصولی اور ضلع کے ذریعہ ویکسین الاٹ کرنا، سیشن پلاننگ ، ویکسین دینے والی ٹیم کی تعیناتی،سیشن سائٹ پر پہنچانے کا بندوبست، ویکسین دینے کی فرضی ریہرسل اور بلاک ، ڈسٹرک اور ریاست کی سطح پر میٹنگوں کی رپورٹنگ اور جائزہ شامل ہیں۔ ڈرائی رن کا ایک مقصد یہ بھی ہے کہ آئی ٹی پلیٹ فارم ’’کووِن‘‘ کے عملدرآمد کی تصدیق کی جائے اور اصل عمل آوری سے قبل طریقوں کے لئے رہنمائی کی جائے۔
ضلع کلکٹر کو ڈسٹرکٹ اور بلاک ٹاسک فورس کے ہمراہ اس ریہرسل کا ذمہ دار بنایا گیا اورانہیں اس جانب رہنمائی کرنے کے لئے کہا گیا تھا کہ آیا ویکسین دینےکی اصل کارروائی جب ہوگی تو کس کس مرحلے میں کس کس نوعیت کی رکاوٹیں آسکتی ہیں۔
آندھراپردیش کے کرشنا ضلع گجرات کے راجکوٹ اور گاندھی نگر، پنجاب کے لدھیانہ اور شہید بھگت سنگھ نگر اور آسام کے سونپت پور اور نلباڑی اضلاع میں منعقد کیا گیا تھا۔
ضلع انتظامیہ کے ذریعہ مختلف کاموں کے لئے خصوصی ٹیمیں قائم کی گئی تھیں اور ریہرسل کے دوران جو کام انجام دیئے گئے ان میں مستفید ہونے والے فرضی افراد کے اعدادوشمار کو اپ لوڈ کرنا، سیشن سائٹ کا قیام ویکسین مختص کرنا، مواصلاتی سرگرمیاں ویکسین دینے کی تفصیلات ویکسین دینے والے اور ویکسین لینے والے کوفراہم کرنا، اور مستفید ہونے والوں کی نقل وحرکت شامل ہیں۔
ریہرسل کے پہلے دن کے بارے میں حاصل جانکاری پر 29 دسمبر 2020 کو ویڈیو کانفرسنگ کے ذریعہ جوائنٹ سکریٹری نے ریاستی اور ضلع پروگرام افسروں کے ساتھ غور کیا۔ تمام ریاستوں نے کارروائیوں کے طریقہ کار اور آئی ٹی پلیٹ فارم کا استعمال کرکے ویکسین دینے کے پروگرام میں شفافیت رکھنے اور اس کی مؤثر نگرانی پر اطمنان کا اظہار کیا۔ آئی ٹی پلیٹ فارم پر اضافی مشوروں پر بھی دھیان دیا گیا تاکہ کوون پلیٹ فارم کو اور بھی مستحکم بنایا جاسکے۔
اس طرح سے حاصل تفصیلات اور جانکاری کارروائیوں سے متعلق رہنما خطوط اور آئی ٹی پلیٹ فارم کو ٹھوس بنانے میں مدد کرے گی اور کووڈ-19 ویکسین دینے کے پروگرام کی شروعات کو مضبوط کرے گی۔
م ن۔ ر ف ۔ س ا
U: 8507
(
وزارت دفاع
آبدوزوں کے سلسلے میں دلچسپی کا اظہار75 ہندوستانی بحریہ کے لئے چھ پی
نئی دہلی۔20؍جون
میک ان انڈیا کو ایک اہم پہل قدمی کی شکل دینے کے حکومت نے اقتدار سنبھالنے کے فوراً 6 روایتی آبدوزوں کی تعمیر کے لئےمضمرات کے حامل بھارتی کلیدی شراکت کے انتخاب کے لئے دلچسپی کے اظہار سے متعلق مشتہری جاری کی ہے، جس کا تعلق پی-75  پروجیکٹ سے ہے اور یہ ہندوستانی بحریہ کا 20 جون 2019 کا پروجیکٹ ہے اس پروجیکٹ کی لاگت تقریباً 45 ہزا رکرور روپے ہے۔ 111 بحری یوٹی لیٹی ہیلی کاپٹروں کی خریداری کے ساتھ یہ ایسا دوسرا پروجیکٹ ہے جو جدید کلیدی شراکت داری ماڈل کے تحت انجام دیا جارہا ہے۔ یہ ہندوستان میں آبدوزوں کی تعمیر اور ملک میں ہی اس کے ڈیزائن کی صلاحیت کو بڑھانے کا وسیلہ بنے گا۔ اس کے علاوہ اس پروجیکٹ کے حصے کے طور پر یہ آبدوزوں کے جدید ڈیزائن اور ٹکنالوجی کا تعارف کرائے گا۔ دفاع کے حصول کی کونسل کی طرف سے اس معاملے کو 31 جنوری 2019 کو منظوری دی گئی تھی۔ یہ بھارتی کلیدی شراکت داری کے انتخاب کے لئے دلچسپی کے اظہار  کو ایم او ڈی اور بھارتی بحریہ کی ویب سائٹ پر اپ لوڈ کردیاگیا ہے۔
او ای ایم ایس کے تعاون واشتراک کے ساتھ ایس پیز ہندوستان میں ان آبدوزوں کے لئے پوری طرح سے وقف کئے گئے مینوفیکچرنگ اصول قائم کئے گئے ہیں اور اس سے ہندوستان کو سب میرین کے ڈیزائن اور اس کی تیاری کا عالمی مرکز بنانے میں مدد ملے گی۔ اس پروجیکٹ کے تحت سبھی چھ آبدوزوں کواو ای ایم کے اشتراک سے مخصوص بھارتی کلیدی شراکت دار کی جانب سے ہندوستان میں تعمیر کیا جائے گا۔ اس کے علاوہ ہندوستانی بحریہ کے پاس پروجیکٹ کے تحت چھ مزید آبدوزیں تعمیر کرنے کا متبادل ہوگا۔ یہ پروجیکٹ نہ صرف آبدوز؍جہاز سازی کی صنعت کو فروغ دینے میں مددگار ثابت ہوگا بلکہ مینوفیکچرنگ اور صنعتی سیکٹر کو بڑھانے میں بھی کافی سود مند ثابت ہوگا۔
اس کا مجموعی مقصد پرائیویٹ سیکٹر میں ملک کی صلاحیتوں میں خاطر خواہ طور پر اضافہ کرنا ہے، تاکہ مسلح افواج کی مستقبل کی ضرورتوں کے لئے ہتھیاروں کے پیچیدہ نظام کو فروغ دیا جاسکے۔ یہ وسیع تر قومی مقاصد کو پورا کرنے کی سمت ایک اہم قدم ہوگا۔ اس سے حکومت کی میک ان انڈیا پہل کے ساتھ دفاع کے سیکٹر میں خود کفالت کو فروغ ملے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ح ا۔ ع ر
U-2530
(Visitor Counter : 68
کیمیکلز اور فرٹیلائزر کی وزارت
جناب سدانند گوڑا نے پردھان منتری بھارتیہ جن اوشدھی پری یوجنا کی جائزہ میٹنگ لی
موجودہ مالی سال کے پہلے 7 مہینوں  کے دوران جن اوشدھی اسٹوروں کے ذریعہ 358 کروڑ کی مالیت کی فارما دوائیں فروخت کی گئیں
امید ہے کہ 600 کروڑ روپے کی پورے مالی سال کی فروخت 20۔2019 کی 419 کروڑ روپے کی فروخت سے آگے نکل جائے گی
نئی دہلی، 3 نومبر 2020، کیمیاوی اشیا اور کیمیاوی کھاد کے مرکزی وزیر جناب ڈی وی سدانند گوڑا نے آج نئی دہلی میں پردھان منتری بھارتیہ جن اوشدھی پری یوجنا  کی ایک جامع جائزہ میٹنگ لی۔
پی ایم بی جےپی نے موجودہ مالی سال کے پہلے ساتھ مہینوں  کے دوران 6600 جن اوشدھی اسٹوروں کے ذریعہ 358 کروڑ روپے کی دوائیں فروخت کیں ۔ امکان ہے کہ پورے مالی سال کی 600 کروڑ روپے کی فروخت سے یہ فروخت آگے بڑھ جائے گی۔
میٹنگ کے دوران جناب گوڑا نے بی پی پی آئی ٹیم کو مبارکباد دی کہ اس نے کووڈ۔ 19 کے مشکل وقت میں بھی لوگوں کو کم قیمت پر دواؤں اور دیگر طبی سامان مثلاً ماسک وغیرہ کی فراہمی کو یقینی بنایا۔
جناب گوڑا نے وزیراعظم جناب نریندر مودی کے اس وژن کو اجاگر کیا کہ دواؤں پر شہریوں کے خاص طور پر معاشرے کے کمزور طبقوں کے خرچ کو کم کیا جائے۔ انہوں نے کہا کہ یہ وژن اب قطعی شکل اختیار کررہا ہے۔ انہوں نے تجویز کیا کہ بی پی پی آئی کو چاہیے کہ وہ اختراعی اقدامات کے ذریعہ سپلائی چین کو مستحکم بناکر اس طرح ہونے والے فائدوں کو مضبوط بنانے کے لئے اقدامات کرے۔
انہوں نے کہا کہ جن اوشدھی ادویات کی اثر انگیزی اور معیار کے بارے میں لوگوں میں آگاہی میں اضافے کے لئے کام کرنے کی ضرورت ہے اور اس سلسلے میں دور دراز کے اور دیہی علاقوں پر توجہ دی جائے اور اس بات کو یقینی بنایا جائے کہ ہرجن اوشدھی اسٹور پر دوائیں فراہم ہوں۔ انہوں نے بی پی پی آئی سے کہا کہ وہ اس مقصد کے حصول کے لئے ایک تفصیلی لائحہ عمل تیار کرکے پیش کرے۔
بی پی پی آئی کے سی ای او جناب سچن کمار سنگھ نے پی ایم بی جے پی اسکیم کی کارکردگی کے بارے میں مختصر خاکہ پیش کیا۔
شہریوں کو کم قیمت پر دوائیں فراہم کرنے کی اسکیم 16۔2015 میں دوبارہ مرتب کرکے اسے پردھان منتری بھارتیہ جن اوشدھی پری یوجنا  کا نام دیا گیا تھا۔ یہ کام وزیراعظم جناب نریندر مودی کی رہنمائی کے تحت ہوا تھا جس کا مقصد بھارت میں ہر شہری کے دواؤں پر آنے والے خرچ کو کم کرنا تھا اور یہ کام قابل استطاعت قیمت پر معیاری جنرک دوائیں دستیاب کراکر کیا جانا تھا۔ اس کے بعد سے جن اوشدھی اسٹور وں کی تعداد جو کم قیمت پر جنرک دوائیں فروخت کررہی ہیں، 15۔2014 میں 99 سے بڑھ کر اب تک 6600 ہوچکی ہیں۔ دواؤں کی فروخت بھی جو 15۔2014 میں 7.29 کروڑ روپے تھی، 20۔2019 میں بڑھ کر 433 کروڑ ہوچکی ہے۔
میٹنگ میں محترمہ ایس اپرنا ، سکریٹری  اور جوائنٹ سکریٹری جناب رجنیش تنگل نے بھی شرکت کی۔
۔۔۔۔۔۔۔۔۔۔۔
م ن۔ج۔ن ا۔
U-6918
(Visitor Counter : 159
وزارت خزانہ
ڈی آر آئی نے 26.5 کروڑ روپے مالیت کی 1.92 کلو گرام کوکین ضبط کی ہے جسے تھرموکول گیندوں کے اندر چھپا کر درآمد کیا گیا تھا
ڈائریکٹوریٹ آف ریونیو انٹیلی جنس  نے کورئیر کے ذریعے بھارت میں نشہ آور دوا  کی اسمگلنگ کے ایک نئے طریقہ کا پردہ فاش کیا ہے، جس میں کوکین کو جان بوجھ کر تھرموکول کی گیندوں میں چھپایا گیا تھا۔
ڈی آر آئی کو موصول ہونے والی مخصوص خفیہ معلومات کی بنیاد پر، ڈی آر آئی حکام نے نئی دہلی کے نیو کورئیر ٹرمینل پر درآمدی سامان کی ایک کورئیر کنسائنمنٹ کو روکا اور اس کا معائنہ کیا، جس کے دوران 1922 گرام کوکین، جس کی بین الاقوامی مارکیٹ قیمت تقریباً 26.5 کروڑ روپے ہے، ضبط کی گئی۔
یہ کورئیر کی کھیپ دو ڈبوں میں برازیل کے ساؤ پالو سے آئی تھی اور اسے "ٹیبل سینٹر " قرار دیا گیا تھا۔ سامان کے ابتدائی معائنے سے یہ بات سامنے آئی کہ دونوں ڈبوں میں شیشے کے کرسٹل کے پیالے کے ساتھ ساتھ تقریباً دو سینٹی میٹر قطر کی ہزاروں تھرموکول بالز تھیں، تاکہ شیشے کے برتن کو کسی قسم کا نقصان نہ پہنچے۔
تھرموکول کی گیندوں کو قریب سے دیکھنے سے معلوم ہوا کہ کچھ گیندیں باقی کی نسبت تھوڑی بھاری  تھیں۔ اس کے مطابق، بھاری تھرموکول گیندوں کو وزن کے لحاظ سے الگ کیا گیا تھا، جو کہ کل تھرموکول گیندوں کا تقریباً 10 فیصد تھا۔ بھاری تھرموکول کی ان 972 گیندوں کو جب کھولا گیا تو ان میں سفید پاؤڈر کی چھوٹی چھوٹی گیندیں شفاف اور انتہائی پتلی پولی تھین سے چھپائی گئی تھیں۔
کرسٹل شیشے کے پیالے پر مشتمل باکس تھرموکول کی گیندوں میں ڈھکا ہوا ہے۔
کوکین کی گیندیں، پتلی شفاف پولی تھین سے ڈھکی ہوئی، تھرموکول کی گیندوں کے اندر چھپی ہوئی۔
گیندوں سے کوکین نکالنا۔
مذکورہ سفید رنگ کے پاؤڈر نے کوکین کے لیے مثبت تجربہ کیا۔ اس کے نتیجے میں، مجموعی طور پر 1922 گرام کوکین برآمد کی گئی ہے اور اسے ان ڈی پی ایس ایکٹ 1985 کے تحت ضبط کیا گیا ہے۔
مزید تفتیش جاری ہے۔
۔۔۔۔
ش ح۔ا س۔ ت ح ۔
15.06.2023
U–6192
(Visitor Counter : 58
شمال مشرقی ریاستوں کی ترقی کی وزارت
سکم کے وزیراعلیٰ پریم سنگھ تمانگ کی نئی دلی میں مرکزی وزیر ڈاکٹر جتیندر سنگھ سے ملاقات
نئی دہلی، 08نومبر 2020: سکم کے وزیر اعلیٰ پریم سنگھ تمانگ نے آج شمال مشرقی خطے کی ترقی کے وزیر ڈاکٹر جتیندر سنگھ سے ملاقا ت کی اور ان کے ساتھ ریاست میں مرکزکی امداد والے بہت سے ترقیاتی پروجیکٹوں پر تبادلہ خیال کیا ۔ انہوں نے وزیر موصوف کا شکریہ ادا کیا کہ وہ باقاعدگی کے ساتھ روز مرہ کی بنیاد پر ریاست میں کووڈ کی صورتحال کے ساتھ ساتھ بارش اور سیلاب کے نتیجے میں راحت اور بازآًباد کاری کے کاموں کی دیکھ بھال کرتے رہے ہیں۔
شمال مشرقی خطے کی ترقیات کے وزیر کے ساتھ آدھے گھنٹے تک جاری رہی اس میٹنگ میں ، تمانگ نے 2 تجاویز پیش کیں جن میں سے ایک کاتعلق ،امنگ والے اضلاع میں سے ایک کے تحت آنے والے ،چاکنگ سے ہے۔
انہوں نے ڈاکٹر جتیندر سنگھ کو سکم میں بڑی تعداد میں آنے والے سیاحوں کے بارے میں بھی تازہ ترین جانکاری دی جن کے آنے کا سلسلہ کووڈ-19 وبا اور یہاں تک کہ آف سیزن کے دوران بھی مسلسل جاری رہاہے۔
ریلوے کی وزارت
کووڈ کی وبا کے بعد پہلی مرتبہ ریلوے مال ڈھلائی محصول نے گزشتہ سال کی اسی مدت میں حاصل کئے گئے محصول کے ہندسہ کو پار کیا
ریلوے کا محصول مسلسل بڑھ رہا ہے اور اس سال مجموعی بنیاد پر 98068.45 کروڑ روپئے حاصل ہوئے ہیں جبکہ اس کے مقابلہ میں گزشتہ برس اسی مدت میں 97342.14 کروڑ روپئے کا محصول جمع ہوا تھا
ماہ در ماہ کی بنیاد پر مال ڈھلائی محصول گزشتہ سال فروری کے اتنے ہی دن کے مقابلہ میں تقریباً 5 فیصد زیادہ ہے
ریلوے کے ذریعہ مسلسل نئے سنگ میل طے کرنے کا سلسلہ جاری ہے
نئی دہلی، 13/فروری 2021 ۔ بھارتی ریلوے دن بہ دن ترقی کے نئے معیار قائم کررہا ہے۔ اسی ترقیاتی سلسلہ میں کووڈ کی وبا کے بعد پہلی مرتبہ مال ڈھلائی محصول میں گزشتہ سال کے مقابلے کافی اضافہ ہوا ہے۔ اس کے مطابق مالی سال 2020-21 میں جو محصول 97342.14 کروڑ روپئے تھا وہ اس سال بڑھ کر 98068.45 کروڑ روپئے ہوگیا ہے۔
ساتھ ہی ماہ در ماہ کی بنیاد پر ریلوے نے فروری کے پہلے 12 دنوں میں بھی گزشتہ سال کی اسی مدت کے دوران مال بھاڑے کے ہندسہ میں 5 فیصد کا اضافہ درج کیا ہے۔
ماہانہ بنیاد پر ریلوے کے ذریعہ حاصل کردہ مال ڈھلائی محصول گزشتہ سال کی اسی مدت کے مقابلے فروری 2021 میں 206 کروڑ روپئے سے تجاوز کرگیا ہے۔
اندازہ کے مطابق ریلوے کا مال بھاڑہ محصول فروری کے پہلے بارہ دنوں کے لئے 4571 کروڑ روپئے ہے، جبکہ گزشتہ مالی سال کی اسی مدت کے لئے یہ 4365 کروڑ روپئے تھا۔ اتفاق سے گزشتہ سال کے مقابلے مال کی ڈھلائی بھی تقریباً 8 فیصد زیادہ ہوئی ہے۔
اضافی عمومی نئی تدابیر جیسے کہ کاروباری ترقی، مراعات، رفتار میں اضافہ اور کسٹمائزیشن میں سدھار کے لئے کیے جارہے نئے اقدامات کے ذریعے سے ہی ریلوے نے اس تبدیلی کو ممکن بنایا ہے۔
یہاں پر یہ بات قابل توجہ ہے کہ گزشتہ مالی سال کی اسی مدت کے مقابلہ میں اگست 2020 سے مال ڈھلائی کے بڑھے ہوئے اعداد و شمار دیکھے جارہے ہیں۔ کووڈ کی وبا کے بعد پہلی مرتبہ اس طرح کا اضافہ درج کیا جارہا ہے۔ ساتھ ہی گزشتہ ماہ کے مقابلہ میں مال ڈھلائی محصول بھی اندازہ سے زیادہ نظر آرہا ہے۔
اس ماہ کے لئے زیادہ مال بھاڑا محصول کا حصول چوطرفہ اقتصادی اصلاحات کا ایک بڑا اشارہ ہے جو ملک میں وسیع ترقی کا وسیلہ ہے اور یہ کاروبار کو بڑھاوا دینے اور مال ڈھلائی کے کاموں میں سدھار کے لئے ریلوے کے ذریعہ کئے جارہے نئے انتظامی اقدام کو ظاہر کرتا ہے۔
ریلوے کی وزارت
بھارتی ریل نے پہلے اے سی تھری ٹیئر اِکونومی کلاس کوچ کی شروعات کی
کوچ کی آزمائش کامیابی کے ساتھ پوری کرلی گئی ہے
اس کوچ میں مسافروں کے لئے 83 برتھ ہیں
یہ ایل ایچ بی اِکونومی کلاس کے کوچ، ضروری منظوری کے بعد، ایل ایچ بی کوچ کے ساتھ چلنے والی سبھی میل / ایکسپریس ٹرینوں  میں شامل کئے جائیں گے
نئی دہلی، 20 /مارچ 2021 ۔ بھارتی ریل کی پروڈکشن یونٹ، ریلوے کوچ فیکٹری، کپورتھلا نے حال ہی میں بھارتی ریل  کے پہلے لنکے ہوف مین بش  اے سی تھری ٹیئر اِکونومی کلاس کوچ کی شروعات کی ہے۔ آزمائش کا کام کامیابی کے ساتھ مکمل کرلیا گیا ہے۔
یہ ایل ایچ بی، اے سی تھری ٹیئر کوچ کا ایک نئی قسم ہے جس کی خصوصیات درج ذیل ہیں:
- مسافر ڈیک پر الیکٹریکل پینل کے لئے کم جگہ کا استعمال، اس سے مسافروں کو استعمال کے لئے اضافہ جگہ ملے گی۔
- مسافروں کے لئے گنجائش میں اضافہ، اب 83 برتھ۔
- دیویانگ جن کے لئے وہیل چیئر کے استعمال کے ساتھ ایک انیبلنگ انٹرینس اینڈ کمپارٹمنٹ اور وہیل چیئر پہنچ کے ساتھ دویانگ جن کے لئے سازگار بیت الخلاء، سوگمیا بھارت ابھیان کے ضابطوں پر عمل درآمد۔
- سبھی برتھ کے لئے اے سی ڈکٹنگ میں الگ الگ جالی دار دروازہ کی سہولت۔
- آرام، کم وزن اور بہتر رکھ رکھاؤ کے لئے سیٹ اور برتھ کے ماڈیولر ڈیزائن۔
- لانگیٹیوڈنل اور ٹرانس ورس سمت میں مڑنے والی ایک نئے کیبلوں سے مسافر سہولیات میں اضافہ، چوٹ لگنے کے امکانات میں کمی، پانی کی بوتل، موبائل فون اور میگزین رکھنے کے لئے ہولڈر۔
- ہر برتھ کے لئے الگ الگ ریڈنگ لائٹ اور موبائل چارجنگ پوائنٹ۔
- وسطی اور بالائی برتھ تک پہنچنے کے لئے سیڑھی کا بہتر اور باسہولت ڈیزائن۔
- وسطی اور بالائی برتھ کی اونچائی میں اضافہ سے اضافی جگہ۔
- بھارتی اور مغربی طرز کے بیت الخلاء کی بہتر ڈیزائن۔
- آرام دہ اور خوبصورت دروازہ۔
- گلیارے میں لائٹ مارکر۔
- برتھ کا اشارہ دینے کے لئے لائٹ جسے نائٹ لائٹ سے جوڑا گیا ہے اور روشنی سے مزین برتھ نمبر بتانے والا اشاریہ۔
- فائر سیفٹی معیارات کے تناظر میں عالمی بینچ مارک پر عمل درآمد کو یقینی بناتے ہوئے ای این 45545-2 ایچ ایل 3 مٹیریل کا استعمال۔
یہ ایل ایچ بی اِکونومی کلاس کے کوچ، ضروری منظوری کے بعد، ایل ایچ بی کوچ کے ساتھ چلنے والی سبھی میل / ایکسپریس ٹرینوں  میں شامل کئے جائیں گے۔
بجلی کی وزارت
ملک کی کل تنصیبی صلاحیت میں غیر رکازی ایندھن پر مبنی پیداواری صلاحیت کا حصہ اکتوبر 2022 کے 42 فیصد سے بڑھ کر 30-2029 تک 64 فیصد سے زیادہ ہونے کا امکان ہے
|
|
- یہ اعداد و شمار سنٹرل الیکٹرسٹی اتھارٹی  کی جانب سے 30-2029 کے لیے پیداوار میں توسیعی منصوبہ بندی کے مطالعہ کے مطابق ہے۔
- اس سے بجلی کی پیداوار میں رکازی ایندھن پر انحصار کم ہوگا اور شمسی اور ہوا جیسے متبادل ذرائع کو فروغ ملے گا۔
ہندوستان کی فی کس بجلی کی کھپت 22-2021 میں 1255 کے ڈبلیو ایچ تھی، جو فی کس بجلی کی کھپت کے عالمی اوسط کا تقریباً ایک تہائی ہے۔ حکومت ہند نے، بیورو آف انرجی ایفیشئنسی  کے ذریعے، ایسی اسکیمیں نافذ کی ہیں جو توانائی کی کارکردگی کو بڑھانے میں مدد کرتی ہیں، جیسے کہ اسٹینڈرز اور لیبل  پروگرام، اُنّت جیوتی بائی افارڈیبل ایل ای ڈی فار آل ، اسٹریٹ لائٹنگ نیشنل پروگرام (ایس ایل این پی ،بلڈنگ انرجی ایفیشنسی، ایگریکلچر اینڈ میونسپل ڈیمانڈ سائیڈ مینجمنٹ۔
سنٹرل الیکٹرسٹی اتھارٹی  کی جانب سے 30-2029 کے لیے پیداوار میں توسیعی منصوبہ بندی کے مطالعہ کے مطابق ، غیر رکازی ایندھن پر مبنی پیداواری صلاحیت کا حصہ اکتوبر 2022 کے تقریباً 42 فیصد سے بڑھ کر 30-2029 تک 64 فیصد سے زیادہ ہونے کا امکان ہے۔ اس سے بجلی کی پیداوار میں رکازی ایندھن پر انحصار کم ہوگا اور شمسی اور ہوا جیسے متبادل ذرائع کو فروغ ملے گا۔ مزید براں ملک میں قابل تجدید توانائی کو فروغ دینے کے لیے مندرجہ ذیل اقدامات کیے گئے ہیں۔
- خودکار روٹ کے تحت 100 فیصد تک غیر ملکی راست سرمایہ کاری  کی اجازت۔
- 30 جون 2025 تک شروع کیے جانے والے منصوبوں کے لیے شمسی اور ہوا سے پیدا ہونے والی توانائی کی بین ریاستی فروخت کے لیے بین ریاستی ترسیلی نظام  چارجز کی چھوٹ۔
- III. سال 30-2029 تک قابل تجدید خریداری کی ذمہ داری  کے لیے ایک ٹریجیکٹری کا اعلان۔
- بڑے پیمانے پر آر ای پروجیکٹس کی تنصیب کے لیے آر ای ڈویلپرز کو اراضی اور ٹرانسمیشن فراہم کرنے کے لئے الٹرا میگا قابل تجدید توانائی پارکس کا قیام۔
- اسکیمیں جیسے پردھان منتری کسان اُرجا، سورکشا ایوم اُتھان مہابھیان ، سولر روف ٹاپ فیز II، 12000 میگا واٹ  سنٹرل پبلک سیکٹر انڈرٹیکنگ  اسکیم فیز II، وغیرہ۔
- نئی ٹرانسمیشن لائنیں بچھانا اور قابل تجدید بجلی کے لئے گرین انرجی کوریڈور اسکیم کے تحت نئے سب سٹیشن کی صلاحیت پیدا کرنا۔
- گرڈ کنیکٹڈ سولر فوٹوولٹک  اور ونڈ پروجیکٹس سے بجلی کی خریداری کے لیے ٹیرف پر مبنی مسابقتی بولی کے عمل کے لیے معیاری بولی کے رہنما خطوط۔
- گرین انرجی اوپن ایکسس رولز 2022 کے ذریعے قابل تجدید توانائی کو فروغ دینے کا نوٹیفکیشن۔
- ایکسچینجز کے ذریعے قابل تجدید توانائی کی بجلی کی فروخت میں سہولت فراہم کرنے کے لیے گرین ٹرم اہیڈ مارکیٹ  کا آغاز۔
یہ معلومات بجلی اور نئی و قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں فراہم کیں۔